ในเดือน กุมภาพันธ์ 2013 ภรรยาและผม ย้ายไปที่สิงคโปร์
ในเวลาเดียวกัน
อูเบอร์ประกาศว่าได้เริ่มให้บริการ ในประเทศดังกล่าว
ตอนนี้ ภรรยาและผม เห็นพ้องกันในหลาย ๆ เรื่อง
แต่การใช้อูเบอร์ไม่ใช่เรื่องหนึ่งในนั้น
ในขณะที่ผมตื่นเต้นกับเทคโนโลยี
และการที่เราไม่จำเป็นต้องมีรถ เป็นของตัวเองอีก
ภรรยาผมกลับรู้สึกว่า รถอูเบอร์ทุกคัน มีเพื่อขโมยงานจากคนขับรถแท็กซี่
และซาราห์ไม่ใช่แค่คนเดียว
ในขณะที่อูเบอร์ แอร์บีเอ็นบี และอเมซอน ต่างๆ นานาที่มีอยู่ในโลก --
ซึ่งเราเรียกว่า "ตลาดออนไลน์" --
ในขณะที่พวกเขาได้ขยายการมีตัวตนมากขึ้น
พวกเราทุกคนก็ได้ยินความกังวลนับไม่ถ้วนของ ผู้กำหนดนโยบาย
เกี่ยวกับวิธีการจัดการกับความเสี่ยงใหม่ ๆ
ของการทำลายการจ้างงาน ค่าแรงที่ลดลง และการหนีภาษี
พวกเรายังได้ยินผู้นำบริษัทหลายคน
กังวลเกี่ยวกับการแข่งขันอย่างรุนแรงจาก แพลตฟอร์มระดับโลก
ที่กำลังกลืนกินธุรกิจท้องถิ่นของพวกเขา
และด้วยเหตุและผลแล้ว แน่นอนผมเข้าใจ
อย่างไรเสีย มันก็เป็นเรื่องอุปสงค์และ อุปทานพื้นฐานทางเศรษฐกิจ
ถ้าในตลาด คุณเพิ่มอุปทานอย่างรวดเร็ว
คุณควรคาดหวังว่าราคา ผลตอบแทน และการเจริญเติบโต จะลดลง
สำหรับผู้เล่นที่มีอยู่
แต่ในประสบการณ์ส่วนตัวของผม
ผมอยู่ในอีกด้านของเรื่องนี้
ที่ซึ่งตลาดออนไลน์
เช่น โกเจคในอินโดนีเซีย หรือจูเมียในแอฟริกา
มี่ส่วนช่วยระบบเศรษฐกิจและชุมชนรอบ ๆ พวกเขา
ด้านบวกที่ผมเห็น
ปรากฏให้เห็นผ่านผู้หญิงคนหนึ่ง ซึ่งเป็นคนขับรถแท็กซี่ในประเทศอียิปต์
ที่ตอนนี้ได้มีโอกาสทำงาน
โดยไม่ถูกคุกคามอย่างที่เคยเจอใน ธุรกิจรถแท็กซี่
ด้านบวกนี้ยังแสดงตัวเอง ให้เห็นผ่านหมู่บ้านในเคนยา
ที่เศรษฐกิจเจริญเติบโตขึ้น
เพราะทะเลสาบที่สวยงามแต่ยังไม่เป็นที่รู้จัก
ตอนนี้ได้กลายเป็นแหล่ง
ท่องเทียวธรรมชาติ ของประเทศ
ตลาดออนไลน์จะเติบโตต่อไป
และมันจะเปลี่ยนแปลงรูปแบบวิธีการซื้อของของเรา
วิธีการที่เราเดินทาง
และวิธีการที่เราค้าขายระหว่างกัน
ดังนั้น เราจำเป็นที่จะต้องทำความเข้าใจ
ว่าอะไรเป็นเรื่องจริงระหว่างสองเรื่องราวนี้
เราควรคาดหวังมากขึ้นในด้านที่สว่าง
หรือคาดหวังมากขึ้นในด้านที่มืดและกังวล?
และมีทางไหนบ้างที่เราจะไปในด้านแรก โดยไม่จำเป็นต้องไปด้านที่สอง
ผมเชื่อว่ามีทางอยู่
ในฐานะที่ปรึกษาด้านยุทธศาสตร์ ผมศึกษาธุรกิจเป็นอาชีพ
และในฐานะนักคณิตศาสตร์ในหัวใจ
ผมไม่สามารถอยู่กับบางสิ่งที่ด้านตรงข้าม เป็นความจริงเท่า ๆ กัน
ดังนั้น ผมจึงกลับไปที่หลักการพื้นฐาน และตั้งคำถาม
ตลาดออนไลน์จริง ๆ แล้วทำอะไร?
พวกมันทำอะไร?
เอาหละ แก่นแท้ของมัน
พวกมันทำบางสิ่งที่ง่ายมาก ๆ
มันจับคู่ผู้ขายกับผู้ซื้อ
นั่นแหละ
สำหรับคนขับกับผู้โดยสาร
คุณมีอูเบอร์ แกรบ ในเอเชียตะวันออกเฉียใต้
หรือ ดิดิ ในจีน
สำหรับการจับคู่พ่อค้าและผู้บริโภค
คุณมีอเมซอน อาลีบาบา หรือจูเมียในแอฟริกา
และสำหรับการอยู่อาศัย คุณมี แอร์บีเอ็นบี
สำหรับการระดมทุน คุณมีคิกซ์สตาร์ท
รายการยังมีอีก
สิ่งที่ตัวอย่างเหล่านี้มีร่วมกัน
คือมันเปลี่ยนพื้นฐานของกระบวนการ
ของการจับคู่ผู้ขายกับผู้ซื้อ
จากโลกทางกายภาพเป็นโลกดิจิทัล
และด้วยการทำเช่นนี้
พวกมันจับคู่ได้ดีกว่า
ทำได้เร็วกว่า
และทึ่สุด ปลดล๊อคคุณค่ามากขึ้นสำหรับทุกคน
ความจริงแล้ว ประโยชน์ที่แท้จริงของ ตลาดออนไลน์
คือ มันทำให้เราได้รับมากขึ้น โดยใช้ ความพยายามเท่าเดิม
ยกตัวอย่าง
ถ้าคุณเป็นคนขับรถแท็กซี่ในซานฟรานซิสโก
และคุณตัดสินใจจะทำงาน 10 ชั่วโมงต่อวัน
คุณจะได้รับเงินจากการมีผู้โดยสารในรถจริงๆ
สำหรับระยะเวลา 4 ชั่วโมง จาก 10 ชั่วโมง
ถ้าคุณใช้รถคันเดิม และใช้แพลตฟอร์ม เช่น อูเบอร์
คุณสามารถได้รับเงินจากการมีผู้โดยสาร
เพิ่มขึ้น 1 ชั่วโมงครึ่ง
นี่ทำให้รถคันเดิมให้ผลตอบแทน เพิ่มขึ้น 40 เปอร์เซนต์
และลักษณะเช่นนี้ได้รับการพิสูจน์ว่า เป็นจริงสำหรับตลาดออนไลน์อื่น ๆ
โดยรูปแบบแล้ว พวกมันสร้างคุณค่า ที่เพิ่มขึ้นในระบบเศรษฐกิจ
ตอนนี้ เราจำเป็นต้องมาหาว่า ใครได้รับคุณค่าที่เพิ่มขึ้นนี้
คุณสามารถบอกได้ว่าเป็นคนขับรถแท็กซี่
ผู้โดยสารเพิ่มขึ้น รายได้ก็เพิ่มขึ้น
คุณสามารถบอกได้ว่าเป็นลูกค้า ถ้าคุณต้องจ่ายน้อยลง
หรือคุณสามารถตัดสินได้ว่า แพลตฟอร์ม เป็นผู้ได้รับทั้งหมด
สิ่งที่เกิดขึ้นบ่อย ๆ คือ ทั้ง 3 ฝ่าย
อาจแบ่งกันได้
แต่ แล้วสำหรับเราหล่ะ?
เราก็อาจได้รับผลกระทบ
แม้ว่าไม่ได้อยู่ในฝ่ายใดฝ่ายหนึ่งในธุรกิจ
หากเพื่อนบ้านของผมตัดสินในจะให้เช่า อพาร์ทเมนต์ผ่าน แอร์บีเอ็นบี
และเรามีคนเข้าออกมากขึ้นในตึก
มีเสียงรบกวนมากกว่าปกติ
ผมก็ได้รับผลกระทบที่ไม่น่าพอใจจาก เวทย์มนต์การเพิ่มประสิทธิภาพนี้
นี่คือสิ่งที่นักเศรษฐศาสตร์เรียกว่า "ผลภายนอกด้านลบ"
ผลภายนอกด้านลบของอูเบอร์ ที่เริ่มก่อผลมากขึ้น
คือ คนขับแท็กซี่ที่เห็นมูลค่าของ ใบอนุญาตของตนเองลดลง
ไปถึง 30 เปอร์เซ็นต์ ตัวอย่างเช่น ในนิวยอร์ค
นี่คือด้านมืด
และนี่คือสิ่งที่ทำให้เกิด การแสดงออกบนท้องถนน
และบางครั้ง บางครั้ง ก็เป็นความรุนแรง
ผมเชื่ออย่างสุดซึ้งว่านี่เป็นสิ่งที่หลีกเลี่ยงได้
และมันยิ่งชัดเจนมากขึ้นสำหรับผม
เมื่อผมใช้เวลาในระบบเศรษฐกิจ ของตลาดเกิดใหม่
ความจริงแล้ว ในระหว่างที่ผมอยู่ที่สิงคโปร์
ผมใช้เวลาครึ่งสัปดาห์ในการท่องเที่ยว ในภูมิภาคนั้น
ระหว่างมาเลเซีย ไทย อินโดนีเซีย
และผมเป็นผู้ใช้
ความจริง น่าจะเป็นแฟนคลับมากกว่า
ของตลาดซื้อขายออนไลน์ ที่ยังไม่เป็นที่รู้จักดีในเวลานั้น
แต่บางธุรกิจได้ใช้กลยุทธ์ โดยมียุทธศาสตร์ที่น่าสนใจ
ที่ทำให้ค่อย ๆ ลดผลกระทบของ ตนเอง
ผลกระทบภายนอกของตนเอง
ดู โกเจค เป็นตัวอย่าง
โดยพื้นฐานแล้ว มันคืออูเบอร์ สำหรับมอเตอร์ไซค์
เป็นตลาดออนไลน์หนึ่งที่ได้รับความชื่นชอบ มากที่สุดในอินโดนีเซีย
และสิ่งนี้โดยส่วนใหญ่แล้วเกิดจากบทบาท ที่พวกเขาเลือกที่จะเล่น
แทนที่จะเลือกการปะทะ
กับตัวเลือกการขนส่งทั้งหมด
พวกเขาเลือกที่จะค่อย ๆ รวมพวกนั้นเข้าใน แพลตฟอร์มของพวกเขา
เพื่อว่า โดยไม่ต้องออกจากแอปโกเจค
คุณก็สามารถตรวจสอบตารางการขนส่ง สาธารณะ
และเลือกว่าจะใช้รถเมล์สำหรับ ระยะทางไกล
หลังจากนั้นอาจเลือกมอเตอร์ไซค์ หรือ แท็กซี่ปกติ
ที่คุณสามารถสั่งและชำระเงินได้ภายในแอปเดียวกัน
หากคุณดูที่โกเจคในวันนี้
เก้าในสิบของคนขับรถแท็กซี่
เชื่อว่าคุณภาพชีวิตของพวกเขาดีขึ้น ภายหลังจากเข้าร่วมแพลตฟอร์ม
และเก้าในสิบของผู้ใช้บริการ
เก้าในสิบ
เชื่อว่า โกเจคส่งผลกระทบด้านบวกต่อสังคมโดยทั่วไป
ด้วยระดับความเชื่อมั่นนี้ ทำให้โกเจคเติบโต
ไปสู่สิ่งที่วันนี้เรียกว่าสุดยอดตลาดออนไลน์ สำหรับทุกสิ่ง
ตั้งแต่ร้านอาหาร ถึงร้านขายของชำ
แม้กระทั่งหมอนวด และคนรับผ้าไปซัก
ทั้งหมดนี้เกิดจากการพิจารณาเลือก ที่รอบคอบ
เพื่อเป็นผู้ควบคุมในระบบเศรษฐกิจ ขนาดใหญ่
ซึ่งคนอื่นยังคงมีบทบาทของตนเอง
แทนที่จะเป็นผู้ชนะคนเดียว ฮีโร่คนเดียว
ที่ทำให้ตัวเขาเองได้รับส่วนแบ่งที่น้อยลง
อีกตัวอย่างหนึ่งที่น่าสนใจคือ จูเมีย
จูเมียเป็นสิ่งที่เทียบเท่ากับ อเมซอน ในแอฟริกา
แต่มันไม่ได้สร้างระดับความกลัวที่เท่ากัน
ในชุมชนธุรกิจขนาดเล็ก
และเหตุผลเดียวที่มันเป็นอย่างนั้น
เพราะพวกเขาตัดสินใจที่จะลงทุน อย่างมั่นใจ
ในผู้ประอบกิจการชาวแอฟริกัน
เพื่อทำให้พวกเขาเติบโตไปสู่ยุคดิจิทัล
โปรดระลึกด้วยว่า
จูเมียดำเนินการในประเทศที่มีความสามารถ ด้านเทคโนโลยี
รวมทั้งการเชื่อมต่อดิจิทัลต่ำที่สุดในโลก
ตอนนี้พวกเขาสามารถจัดการได้
ผ่านวิธีการทั่วไป ผ่านทางการล๊อบบี้ ให้เกิดการปรับปรุง
และพวกเขาอาจทำสิ่งนั้น --
แต่พวกเขายังได้สร้างมหาวิทยาลัยจูเมีย
แพลตฟอร์มการเรียนรู้ผ่านระบบอิเล็กทรอนิกส์
ที่ซึ่งพ่อค้าสามารถมาเรียนรู้พื้นฐานด้านดิจิทัลและ ทักษะด้านธุรกิจ
พวกเราได้ศึกษาตลาดออนไลน์ ในแอฟริกาเมื่อปีที่แล้ว
และในระหว่างการศึกษา เราได้พบพ่อค้าของจูเมีย
เขาชื่อว่า โจโม
เขาถูกไล่ออกจากงานในปี 2014
และในเวลานั้น เขาตัดสินใจว่า เขาต้องการเป็นนายของตัวเอง
เขาต้องการเป็นอิสระ
เขาต้องการที่จะไม่ถูกไล่ออกอีก
ดังนั้น ในเวลานั้น
โจโมไม่รู้ว่าธุรกิจเป็นอย่างไร
ดังนั้น เขาจึงต้องผ่านการฝึกอบรมหลายอย่าง
เพื่อเรียนรู้วิธีการเลือกสินค้า วิธีการกำหนดราคา
และวิธีการโปรโมทสินค้าผ่านออนไลน์
วันนี้ โจโมมีพนักงานในธุรกิจออนไลน์ 10 คน
และเมื่อไม่กี่เดือนที่ผ่านมา
เขาได้เปิดร้านค้าแบบดั้งเดิม
ในชานเมืองของกรุงไนโรบี
ตอนนี้ ผ่านทางมหาวิทยาลัย
จูเมียมีศักยภาพที่จะให้ความช่วยเหลือ แก่คนอย่างโจโมอีก มาก
และเราได้ประมาณการณ์ว่า เมื่อรวมกับ ตลาดออนไลน์อื่นๆ
ในทวีปแล้ว
พวกเขาสามารถสร้างงานได้เพิ่มขึ้น 3 ล้านตำแหน่งภายในปี 2025
และพวกเขาจะทำสิ่งนั้นไม่ว่าจะโดยตรง
หรือผ่านทางผลกระทบต่อชุมชน ในวงกว้าง
และบางครั้ง
เมื่อนำผลกระทบวงกว้างมาพิจารณา
หรือไม่คิดถึงมัน
ก็อาจสร้างหรือทำลายแพลตฟอร์ม
เพื่อแสดงให้เห็น กลับมาที่สิงคโปร์
เมื่อผมตัดสินใจกับภรรยาว่าจะออกจาก ประเทศเมื่อปีที่แล้ว
อูเบอร์ก็ตัดสินใจอย่างเดียวกัน
ในเวลาเดียวกัน
อีกครั้งหนึ่ง เราเริ่มเห็นแพทเทอร์นนั้น
แต่บางทีอาจเป็นเพียงเรื่องบังเอิญ
ในความเป็นจริง อูเบอร์พ่ายแพ้ใน ธุรกิจการขนส่งทางรถยนต์
ให้แก่บริษัทเริ่มใหม่ของมาเลเซียที่เรียกว่า แกรบ
ตอนนี้ เป็นเรื่องน่าสนใจ
ที่ภรรยาของผมไม่มีระดับของความกังวลเดิม ต่อแกรบ
เพราะเมื่อแกรบเริ่มต้นขึ้น มันมีชื่ออื่น
มันถูกเรียกว่า มายเท็กซี่
และตามชื่อ มันเริ่มต้นด้วยแพลตฟอร์ม สำหรับแท็กซี่
ดังนั้น เมื่อแกรบเริ่มขยายกลุ่มคนขับ ให้ไปมากกว่าแท็กซี่
มันถูกมองว่าเป็นการทำอย่างค่อยเป็นค่อยไป และสมเหตุสมผล
พวกเขาระมัดระวังมากในขณะดำเนินการนั้น
พวกเขาคิดถึงว่ารูปแบบโครงข่าย ความปลอดภัยของสังคมใด
ที่พวเขาควรนำมาสู่คนขับทั้งหมด
ดังนั้น เขาจึงมีการนำการแพคเกจการประกันภัย รูปแบบพิเศษมาใช้
และแม้กระทั่งโปรแกรมการศึกษาด้านการเงิน
ตนอนี้ เมื่อเปรียบเทียบกับสิ่งที่เกิดขึ้น ในลอนดอน
ในนิวยอร์ค ในปารีส
เมื่อคนขับแท็กซี่ไม่รู้สึกว่า แพลตฟอร์มเข้าใจ
การที่พวกเขาต้องจ่าย 200,000 ยูโร สำหรับใบอนุญาต
และส่วนใหญ่เป็นเงินกู้
เมื่อพวกเขาไม่นำข้อมูลสภาพแวดล้อมทางสังคม
มาพิจารณา
คุณจะได้รับปฏิกิริยาโต้กลับอย่างรุนแรง
ผมไม่ได้พยายามจะโต้เถียงว่า กลยุทธ์ของ
แกรบ จูเมีย หรือโกเจค ไม่มีความเสี่ยง
พวกเขาทำให้การเติบโตในบางส่วน ชั่วคราวหรือไม่?
ก็อาจจะ
แต่เมื่อดูพวกเขาในวันนี้
โกเจคมีมูลค่า 10,000 ล้านดอลลาร์
จูเมียเป็นหนึ่งในสามยูนิคอร์นของแอฟริกา ทั้งหมด
และแกรบ พวกเขาผลักอูเบอร์ ออกไป
จากภูมิภาคทั้งหมดในเอเชียตะวันออกเฉียงใต้
และผมยังคิดว่ากลยุทธ์นี้ไม่ได้เกิดขึ้นได้ เฉพาะในตลาดที่เกิดขึ้นใหม่
อเมซอน หรืออูเบอร์ หรืออย่างอื่น สามารถเรียนรู้ จากพวกเขา
และปรับตัวให้เข้ากับความเป็นจริงของตัวเอง
ในระยะยาว
นี่ไม่ใช่เกมที่จำเป็นต้องมีการแพ้หรือชนะ
ในระยะยาว
และบางที ในกรณีของเอเชีย ที่ผมพูดถึงอยู่
มันจำต้องใช้ความอดทน
มันจะต้องพิจารณาเป้าหมาย และการจัดลำดับความสำคัญของคุณใหม่
ภายใต้สมการที่ใหญ่กว่ามาก
ที่รวมทั้งคุณ และแน่นอนลูกค้าของคุณ
และรวมถึงผู้ออกกฎหมาย
ผู้กำหนดนโยบาย ชุมชนของคุณ
และโดยเฉพาะอย่างยิ่ง ผมจะบอกด้วยว่า
มันรวมถึงธุรกิจที่คุณกำลังจะเข้าไป ล้มล้าง (disrupt) ด้วย
ขอบคุณครับ
(เสียงปรบมือ)